Սև լիճ

Սև լիճ, ջրային բնական ավազան Հայաստանի Սյունիքի մարզի և Արցախի Հանրապետության սահմանագլխինԸստ Ադրբեջանի Հանրապետության վարչատարածքային բաժանման՝ Սև լճի փոքր հատվածը գտնվում է Ադրբեջանի Լաչինի շրջանում։ 2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով դեկտեմբերի 1-ից Արցախի Հանրապետության Քաշաթաղի շրջանի մեծ մասի հանձնումով լճի փոքր հատվածը փաստացի վերահսկվում է Ադրբեջանի զինված ուժերի կողմից։՝ Մեծ Իշխանասար լեռան հարավարևելյան լանջին՝ 2658 մ բարձրության վրա։ Անհոսք քաղցրահամ լիճ է։

Մակերեսը մոտ 2 կմ² է, երկարությունը՝ 1,6 կմ, լայնությունը՝ 1,2 կմ, առավելագույն խորությունը մոտ 7,5 մ էПрирода Карабаха, ջրի ծավալը՝ ավելի քան 9 միլիոն մ³։ Ջուրը վճիտ է, սառնորակ։ Այստեղ բուծում են իշխան ձուկ։ Ջուրն օգտագործվում է ոռոգման համար։ Լճից անմիջապես արևելք գտվում է ավելի փոքր Ջանլիճ կոչվող լճակը։

 Ավանդույթ 
Գոյություն ունի անվան ծագման երկու ավանդույթ․
 Ժամանակին քառասուն գլխանի մի վիշապ է եղել, խմել է այս լճի ջրի կեսը, հետո պառկել, որ հանգստանա, մյուս կեսն էլ խմի, ցամաքեցնի։ Աստծու հրամանով՝ սարերը մոտեցել են, վերցրել այդ լիճը, բարձրացել, հասցրել են մինչև երկինք, ազատելով վիշապից։ Վիշապն այլևս չի կարողացել վերև բարձրանալ ջուր խմելու, ծարավել է, ճաքճքել, տրաքել, ցրիվ եկել չորս կողմը։
 Այստեղ ապրում են ջրի խոզեր, շներ, ձիեր և մեծ ձկներ։ Սև լճում ապրում է նաև մի գեղեցիկ աղջիկ։ Երբ արև է լինում նա դուրս է գալիս ջրի երեսը և խաղում է ալիքների հետ։ Այս աղջիկն է, որ կպչելով լճի մեջ ընկած կենդանու ոտից, չի թողնում, որ նա դուրս գա ջրից։

 Պատկերասրահ 

 Տես նաև 
 Սև լիճ արգելավայր

 Նշումներ 

 Ծանոթագրություններ 

Կատեգորիա:Արցախի Հանրապետության աշխարհագրություն
Կատեգորիա:Սյունիքի մարզի լճեր